b'\n_START_ARTICLE_\nVolvo S60\n_START_SECTION_\nPirmoji karta\n_START_PARAGRAPH_\nPirmoji karta (2000\xe2\x80\x932009) prad\xc4\x97ta gaminti 2000 m. ruden\xc4\xaf , norint pakeisti S70 ant P2 platformos. Dizaineris - britas Peter D. Horbury. Prie\xc5\xa1 tai buvo  pana\xc5\xa1us modelis, pavadintas Volvo V70 ir sportin\xc4\x97 versija, vadinama S60 R. Stiliaus u\xc5\xbeuominos buvo paimtos i\xc5\xa1 ECC konceptinio automobilio ir S80. \xc5\xa0is automobilis pasi\xc5\xbeymi dideliu skai\xc4\x8diumi saugos priemoni\xc5\xb3, kurios su\xc5\xa1velnina ar nukreipia sm\xc5\xabgio j\xc4\x97g\xc4\x85 susid\xc5\xabrimo metu. 2001 metais jis buvo pripa\xc5\xbeintas saugiausiu automobiliu pasaulyje._NEWLINE_2001 m. rugs\xc4\x97jo m\xc4\x97nes\xc4\xaf Frankfurto automobili\xc5\xb3 parodoje pirm\xc4\x85 kart\xc4\x85 pristatytas S60 AWD. \xc5\xa0iame modelyje buvo sumontuota visi\xc5\xa1kai nauja, elektroniniu b\xc5\xabdu valdoma vis\xc5\xb3 varan\xc4\x8di\xc5\xb3 rat\xc5\xb3 sistema. J\xc4\x85 suk\xc5\xabr\xc4\x97 \xc5\xa1ved\xc5\xb3 kompanija \xe2\x80\x9eHaldex\xe2\x80\x9c. Naujojoje sistemoje sukimo momentas perduodamas nebe viskozin\xc4\x97s movos pagalba, o panaudojant stand\xc5\xbeius diskus. Modelyje buvo montuojamas 2,5 litro turbokompresoriaus variklis._NEWLINE_2005 metais buvo i\xc5\xa1leistas Volvo S60 pagra\xc5\xbeintas modelis - nauji \xc5\xbeibintai, atnaujintos s\xc4\x97dyn\xc4\x97s, prietais\xc5\xb3 skydelis bei centrin\xc4\x97 vairuotojo konsol\xc4\x97.\n_START_SECTION_\nAntroji karta\n_START_PARAGRAPH_\nAntroji karta (2010\xe2\x80\x932018) _NEWLINE_prad\xc4\x97ta gaminti 2010 m. ir turi savo universalo versij\xc4\x85, pavadint\xc4\x85 - Volvo V60.\n_START_SECTION_\nTre\xc4\x8dioji karta\n_START_PARAGRAPH_\nTre\xc4\x8dioji karta prisijungs prie \xe2\x80\x9eVolvo\xe2\x80\x9c serijos 2018 m.   arba 2019 m. Ji bus sukurta pagal sutrumpint\xc4\x85 \xe2\x80\x9eScalable Product Architecture\xe2\x80\x9c platformos versij\xc4\x85 pirmajame \xe2\x80\x9eVolvo\xe2\x80\x9c gamykloje Ridgeville, Piet\xc5\xb3 Karolinoje.  JAV taps vieninteliu pasauliniu S60 sedano \xc5\xa1altiniu, kai gamyba Kinijoje bus nutraukta 2019 m. prad\xc5\xbeioje ._NEWLINE_\xe2\x80\x9eVolvo S60\xe2\x80\x9c bus gaminamas tik Jungtin\xc4\x97se Valstijose, tik su benzininiais varikliais neseniai pastatytoje \xe2\x80\x9eVolvo\xe2\x80\x9c gamykloje \xc4\x8carlstone, Piet\xc5\xb3 Karolinoje. Nuo 2021 met\xc5\xb3 \xc4\x8dia bus prad\xc4\x97tas gaminti ir naujos kartos \xe2\x80\x9ePremium\xe2\x80\x9c SUV \xe2\x80\x9eVolvo XC90\xe2\x80\x9c, o automobiliai bus skirti vietinei rinkai ir eksportui. \xe2\x80\x9eVolvo S60\xe2\x80\x9c bus 4,7 metro ilgio, 2,04 metro plo\xc4\x8dio ir 1,43 metro auk\xc5\xa1\xc4\x8dio. Rat\xc5\xb3 baz\xc4\x97s ilgis \xe2\x80\x93 2872 mm. Lengviausias modelis svers 1680 kilogram\xc5\xb3 ir si\xc5\xablys 442 litr\xc5\xb3 dyd\xc5\xbeio baga\xc5\xbein\xc4\x99._NEWLINE_Naujas \xe2\x80\x9eVolvo S60\xe2\x80\x9c gaminamas su dviem benzininiais varikliais su turbina ir elektros kompresoriumi bei i\xc5\xa1 tinklo \xc4\xafkraunama hibridine sistema: tai \xe2\x80\x9eT6 Twin Engine AWD\xe2\x80\x9c i\xc5\xa1 tinklo \xc4\xafkraunamas hibridas, pasiekiantis 340 AG ir daug apdovanojim\xc5\xb3 peln\xc4\x99s 400 AG (nurodyti JAV duomenys) \xe2\x80\x9eT8 Twin Engine AWD\xe2\x80\x9c i\xc5\xa1 tinklo \xc4\xafkraunamas hibridas. Gaminami ir modeliai su benzininiais T5 ir T6 varikliais.'